E-2285/2007

Mál þetta, sem dómtekið var 31. ágúst 2007, er höfðað fyrir Héraðsdómi Reykjavíkur af Lánasjóði íslenskra námsmanna, kt. 000000-0000, Höfðaborg, Borgartúni 9, Reykjavík, á hendur S-kk-þgf K-kk-þgf G-kk-þgf, kt. 2000000-0000, Fannafold 239, Reykjavík, með stefnu sem birt var 13. mars 2007.

Dómkröfur stefnanda eru að stefndi verði dæmdur til að greiða stefnanda 4.209.352 kr. ásamt dráttarvöxtum skv. III. kafla laga nr. 38/2001 af 41.947 kr. frá 1. mars 2005 til 1. september 2005, þá af 131.375 kr. frá þeim degi til 1. mars 2006, þá af 175.064 kr. frá þeim degi til 1. september 2006, þá af 275.121 kr. frá þeim degi til 23. janúar 2007 og loks af 4.209.352 frá þeim degi til greiðsludags. Þá er og krafist að dráttarvextir leggist við höfuðstól skv. 12. gr. laga nr. 38/2001 á tólf mánaða fresti, í fyrsta sinn þann 1. mars 2006. Loks er krafist málskostnaðar að sakaðlausu að mati réttarins auk álags er nemi virðisaukaskatti úr hendi stefnda.

Upphaflegar dómkröfur stefnda voru að krefjast þess að verða sýknaður af kröfum stefnanda og að stefnandi yrði dæmdur til að greiða málskostnað. En eftir frekari gagnaöflun í málinu lýsti stefndi því yfir á dómþingi að hann óskað ekki eftir að halda uppi vörnum í málinu og var málið þá dómtekið.

Stefnandi lýsir málavöxtum þannig að krafa hans sé vegna námslána stefnda hjá stefnanda. Lánin hafi upphaflega verið tryggð með sjálfskuldarábyrgð E-kk-ef Þ. G-kk-ef sem var í ábyrgð fyrir 47% af láninu og G-kvk-ef A-kvk-ef sem var í ábyrgð fyrir 53% af láninu. Þau væru látin og væri erfingjum þeirra ekki stefnt að svo stöddu. Til skuldarinnar hafi verið stofnað með útgáfu skuldabréfa á árunum 1984 -1989. Fjárhæð þeirra og upphaflegt númer væru eftirfarandi: T-41834 kr. 41.100, T-43412 kr. 25.400, T-47671 kr. 29.300, T-79220 kr. 58.519, T-79221 kr. 37.071,T-81218 kr.73.400, T-81219 kr. 36.400, T-86601 kr. 108.681, T-86502 kr. 35.485, T-89835 kr. 91.276, T-898835 kr. 77.377, T-90796 kr. 54.500, T-91017 kr. 79.706, T-96554 kr. 79.351, T-98438 kr. 135.307, T-103800 kr. 69.356, T-110645 kr. 26.867, T-114762 kr. 165.097, T-116945 kr. 285.451, T-125171 kr.136.821 og T-127414 kr. 15.962. Þá segir að námslánin hafi verið sameinuð og gefið nýtt sameiginlegt númer S-921508 að loknu námi. Vegna verulegra vanskila allt frá gjalddaga lánsins, hinn 1. mars 2005, hafi það allt verið gjaldfellt samkvæmt heimild í 11. gr. laga nr. 21/1992 með ákvörðun stjórnar stefnanda, hinn 23. janúar 2007. Vísað er til þess að sundurliðun gjaldfallinna afborgana og eftirstöðvar séu sem hér segir:

Gjaldfallin afborgun þann 1. mars 2005 41.947 kr.

Gjaldfallin afborgun þann 1. september 2005 89.428 kr.

Gjaldfallin afborgun þann 1. mars 2006 43.689 kr.

Gjaldfallin afborgun þann 1. september 2006 100.057 kr.

Gjaldfelldar eftirstöðvar þann 23. janúar 2007 3.934.231 kr.

Samtals dómkrafa 4.209.352 kr.

Þá segir að innheimtutilraunir hafi ekki borið árangur og hafi því málssókn þess verið óhjákvæmileg.

Ályktunarorð: Stefndi hefur ekki borið brigður á að hafa fengið að láni þá fjárhæð sem hér um ræðir hjá stefnanda, Lánasjóði íslenskra námsmanna. Þá hefur hann ekki andmælt því að umrædd vanskil hafi orðið á greiðslu. Upphafleg krafa hans um sýknu var einungis byggð á því að stefnandi hefði ekki lýst kröfu í bú hans, er búið var tekið til gjaldþrotskipta 27. mars 1998. Hafi krafa stefnanda þá fallið niður samkvæmt 118. gr. laga um gjaldþrotaskipti o.fl. nr. 21/1991. Honum varð síðar ljóst að um misskilning var að ræða. Krafan hefði ekki fallið niður gagnvart honum persónulega þó að ætla mætti að kröfunni hefði hugsanlega ekki verið lýst fyrir skiptastjóra áður en fresti lauk skv. 2. mgr. 85. gr. laganna.

Samkvæmt framangreindu verður stefndi dæmdur til að greiða stefnanda umkrafða fjárhæð með vöxtum og málskostnaði, allt eins og í dómsorði greinir.

P-kk-nf Þ-kk-nf héraðsdómari kveður upp dóminn.

DÓMSORÐ:

Stefndi, S-kk-nf K-kk-nf G-kk-nf, greiði stefnanda, Lánasjóði íslenskra námsmanna, 4.209.352 krónur ásamt dráttarvöxtum skv. III. kafla laga nr. 38/2001 af 41.947 krónum frá 1. mars 2005 til 1. september 2005, þá af 131.375 krónum frá þeim degi til 1. mars 2006, þá af 175.064 krónum frá þeim degi til 1. september 2006, þá af 275.121 krónu frá þeim degi til 23. janúar 2007 og loks af 4.209.352 krónum frá þeim degi til greiðsludags.

Stefndi greiði stefnanda 498.000 krónur í málskostnað

P-kk-nf Þ-kk-nf